27.6.2023.
HR
Službeni list Europske unije
C 225/3
Predgovor Brojne važne promjene obilježile su 2022. jer je nakon Odluke Europskog parlamenta, Vijeća i Komisije od 28. ožujka 2022.
o imenovanju novih članova nadzornog odbora OLAF-a sastav nadzornog odbora potpuno obnovljen u dvije faze.
Prva dva člana preuzela su dužnost 28. ožujka, a preostala tri 23. rujna.
Ostavka jednog od prva dva novoimenovana člana u kolovozu dovela je do imenovanja novog člana u skladu s postupkom iz članka 15. stavka 2.
Uredbe o OLAF-u.
Te su promjene utjecale na odbor, koji je mogao početi s radom tek kad je odbor konačno sazvan u novom sastavu u rujnu.
Komisija je u svibnju imenovala i prvu nadzornicu postupovnih jamstava.
Riječ je o potpuno novoj funkciji koja je uvedena izmijenjenom Uredbom o OLAF-u.
Nadzornica potpuno neovisno ispituje pritužbe koje „umiješane osobe” podnesu u vezi s OLAF-ovim poštovanjem postupovnih jamstava, temeljnih prava i pravila primjenjivih na istrage.
U tim joj aktivnostima tajništvo nadzornog odbora daje pravnu i administrativnu potporu.
Odbor pozdravlja imenovanje nove nadzornice postupovnih jamstava jer će to dodatno povećati transparentnost i odgovornost OLAF-a.
Odbor uz to smatra da danas više nego ikada prije postoji hitna potreba za povećanjem ljudskih resursa tajništva zbog dodatnih zadaća administrativne i pravne potpore koje su mu dodijeljene.
Obnova odbora imala je posljedice za njegove aktivnosti, ali odbor se svejedno mogao baviti planom rada za narednu godinu i OLAF-ovom predstojećom revizijom svojih Smjernica o istražnim postupcima za koje će odbor 2023.
morati izdati mišljenje.
Riječ je o vrlo važnom pitanju jer se odnosi na ključne elemente OLAF-ovih radnih i istražnih metoda.
Nakon što je krajem rujna od nadzornice primio nacrt provedbenih odredbi za rješavanje pritužbi za potrebe faze savjetovanja koja je predviđena člankom 9.b stavkom 11.
Uredbe o OLAF-u, odbor je detaljno razmotrio navedene nove odredbe pa je do kraja listopada nadzornici dostavio svoja opažanja i primjedbe.
Oni su uzeti u obzir i uvršteni u provedbene odredbe koje je nadzornica donijela 16. studenoga 2022.
Odbor je u studenome donio i Mišljenje 1/2022 o prednacrtu proračuna OLAF-a za 2023.
Kao i prethodnih godina, odbor ponavlja da i dalje postoji zabrinutost zbog sve manjih ljudskih resursa OLAF-a.
Odbor smatra da bi znatno smanjivanje OLAF-ova broja zaposlenih moglo dovesti do toga da OLAF više ne može zapošljavati visokokvalificirano i specijalizirano osoblje potrebno za obavljanje njegovih zadaća, što obuhvaća i uspostavu i funkcioniranje odgovarajućih kontrolnih mehanizama za korištenje sredstava mehanizma za oporavak i otpornost.
Naposljetku, želio bih u ime članova zahvaliti glavnom direktoru OLAF-a na otvorenom i konstruktivnom pristupu i razmjeni informacija s odborom i članovima tajništva pod vodstvom voditelja na dragocjenoj potpori koju su pružili odboru.
Dušan STERLE Predsjednik nadzornog odbora